ai4bharat/Pralekha huggingface dataset:
وزیراعظم کا دفتر
17ویں پرواسی بھارتیہ دیوس کے موقع پر گیانا کے صدر کے ساتھ وزیر اعظم کی ملاقات
وزیر اعظم جناب نریندر مودی نے آج اندور میں 17 ویں پراواسی بھارتیہ دیوس  کے موقع پر گیانا کوآپریٹو ریپبلک کے صدر ایچ ای ڈاکٹر محمد عرفان علی سے ملاقات کی۔ صدر عرفان علی 8-14 جنوری 2023 تک ہندوستان کے سرکاری دورے پر ہیں اور 17ویں پی بی ڈی میں مہمان خصوصی ہیں۔
دونوں رہنماؤں نے توانائی، بنیادی ڈھانچے کی ترقی، دواسازی، صحت کی دیکھ بھال، ٹیکنالوجی اور اختراعات اور دفاعی تعاون میں تعاون سمیت متعدد امور پر جامع بات چیت کی۔ دونوں رہنماؤں نے ہندوستان اور گیانا کے لوگوں کے درمیان 180 سال پرانی تاریخی دوستی کو یاد کیا اور انہیں مزید گہرا کرنے پر اتفاق کیا۔
صدر عرفان علی صدر محترمہ دروپدی مرمو کے ساتھ دو طرفہ بات چیت کریں گے، اور 10 جنوری 2023 کو اختتامی اجلاس اور پرواسی بھارتیہ سمان ایوارڈ تقریب میں شرکت کریں گے۔ وہ 11 جنوری کو اندور میں عالمی سرمایہ کاروں کی سربراہ کانفرنس 2023 میں بھی شرکت کریں گے۔
صدر علی اندور کے علاوہ دہلی، کانپور، بنگلور اور ممبئی بھی جائیں گے۔
کیمیکلز اور فرٹیلائزر کی وزارت
این ایف ایل نے سنگل سپر فاسفیٹ اور بنٹونائٹ سلفر کی فروخت میں زبردست نمو درج کی
ملک میں کیمیاوی کھادوں کے متوازن استعمال کو فروغ
نئی دہلی، 3/نومبر 2020، نیشنل فرٹیلائزرس لمیٹیڈ  کاشت کاروں کی حوصلہ افزائی کررہی ہے کہ وہ غیر یوریا زمرے کی کیمیاوی کھادیں، مثلا ڈی اے پی، ایم او پی، این پی کے اور سلفر پر مبنی کیمیاوی کھادیں استعمال کریں۔ ان کوششوں کے ساتھ کمپنی نے رواں مالی سال کے پہلے سات مہینوں کے دوران تمام تر غیریوریا کیمیاوی کھاد کی فروخت میں نمو درج کی ہے۔
کمپنی کے ذریعے سلفر پر مبنی کیمیاوی کھادوں کی فروخت – بنٹونائٹ سلفر نے 237 فیصد اور سنگل سپر فاسفیٹ  کی فروخت میں گزشتہ برس کے مقابلے میں 133 فیصد کا اضافہ درج کیا گیا ہے۔ این ایف ایل کے پانی پت پلانٹ میں تیار کیے گیے بنٹونائٹ سلفر کی فروخت اپریل تا اکتوبر 2020 کے دوران 11730 ایم ٹی کے بقدر رہی، جبکہ سی پی ایل وائی کی فروخت 3478 ایم ٹی کے بقدر رہی۔ ایس ایس پی کی فروخت گزشتہ برس کے دوران ہونے والی 6323 ایم ٹی کے مقابلے میں 14726 ایم ٹی کے بقدر رہی۔
کمپنی کے چیئرمین اور منیجنگ ڈائریکٹر جناب وی این دت نے کہا ہے کہ مٹی کو متوازن زرخیزی فراہم کرنے کے لیے ہر قسم کی کیمیاوی کھادوں کے استعمال کی حوصلہ افزائی کرنے کے لیے سلفر لازمی چیز ہے، تاکہ کسی بھی فصل میں اس کی نمو اور پیداوار کو زیادہ سے زیادہ بڑھایا جاسکے۔ چوتھے سب سے اہم تغذیہ عنصر کے طور پر سلفر یا گندھک اس لیے درکار ہوتا ہے ،تاکہ نائٹروجن کا موثر استعمال فصلوں کے لیے کیا جاسکے۔
این ایف ایل یوریا، ڈی اے پی، ایم او پی، این پی کے، اے پی ایس، کمپوزٹ، ایس ایس پی اور بنٹونائٹ سلفر فروخت کرتی ہے، اس کے علاوہ مختلف النوع حیاتیاتی کیمیاوی کھادیں بھی فروخت کرتی ہے، تاکہ کاشت کاروں کو ایک ہی چھت کے نیچے ہر طرح کی کیمیاوی کھادیں دستیاب ہوسکیں۔
نائٹروجن  پاسفورٹ  اور پوٹاش  سلفر یہ چار اہم زرخیزی والے عناصر ہیں، جو پودوں کو درکار ہوتے ہیں اور گندھک کی کمی بھارت کی مٹی میں عام طور پر پائی جاتی ہے۔ گندھک عام طور پر تلہنوں، دالوں، سبزیوں، گنے، دھان اور باغبانی پر مبنی فصلوں کے لیے درکار ہوتی ہے۔ سلفر کی بھرپائی مٹی میں بطور خاص بنٹونائٹ سلفر اور ایس ایس ٹی کے ذریعے ہوتی ہے۔ بنٹونائٹ سلفر میں 90 فیصد سلفر پایا جاتا ہے۔ ایس ایس پی میں 11 فیصد سلفر، 16 فیصد پی205 اور 21 فیصد کیلشیم کا عنصر ہوتا ہے۔
۔۔۔۔۔۔۔۔۔۔۔
U-6912
م ن۔ ت ع۔
(Visitor Counter : 396
مواصلات اور اطلاعاتی ٹیکنالوجی کی وزارت
ڈاک کا محکمہ22 روپیوں پر 500 کلو میٹر سے زیادہ کا فاصلہ طے کرکے نیشنل روڈ ٹرانسپورٹ نیٹ ورک کے ذریعے ضروری اشیا پہنچائے گا
نئی دہلی،24اپریل2020، کووڈ-19 کے سبب لاک ڈاؤن کی وجہ سے پیدا ہونے والی موجودہ صورت حال میں ملک میں ضروری ا شیا کی سپلائی چین میں رکاوٹ پڑ گئی ہے کیونکہ مسافر طیارے، ریلوے اور ریاستی روڈیز نے کام کرنا بند کردیا ہے۔ مواصلات، الیکٹرانک اور اطلاعاتی ٹیکنالوجی نیز قانون وانصاف کے محکمے کے مرکزی وزیر جناب روی شنکر پرساد نے محکمہ ڈاک کے سینئر افسران سے خطاب کرتے ہوئے محکمے کی اس بات کے لیے حوصلہ افزائی کی کہ وہ اس بحران کےدور میں مشکل سے نکلنے کا کوئی حل سوچیں۔ اس حوصلہ افزائی کے نتیجے میں محکمے کی اپنی ہی گاڑیوں کے موجودہ بیڑے کے ذریعے روڈ نیٹ ورک شروع کرنے کا خیال پیدا ہوا۔ محکمے کی یہ گاڑیاں بنیادی طور پر شہروں کے اندر ڈلیوری کے لیے استعمال کی جاتی ہیں۔ اس کے بعد نیشنل روڈ ٹرانسپورٹ نیٹ ورک کا خیال پیدا ہوا اور یہ طے کیا گیا کہ 500 کلو میٹر سے زیادہ کے 22 طویل راستوں پر ملک کے 75 سے زیادہ شہروں میں جایاجائے اور 2ریاستوں کے درمیان / ریاستوں کے اندر 34 باریوں کا پروگرام بنایا جائے۔ اس اقدام سے یہ یقینی ہوجائے گا کہ ملک کے اندر ضروری اشیا کا نقل وحمل جاری رہے کیوں کہ ڈاک کا محکمہ پارسل لے جانے کے ساتھ ساتھ ضروری اشیا بھی ملک میں کسی بھی جگہ پہنچا سکے گا۔
ڈاک کے محکمے نے ضروری اشیا مثلاً دوائیں کووڈ-19 کے جانچ کٹس، ماسک، سینی ٹائزر، پی پی ایز اور وینٹی لیٹروں ڈیسی بری لیٹروں کو ملک کے کونے کونے میں پہنچانے کے لیے پہلے ہی بہت سے اقدام کیے ہیں۔ یہ محکمہ نقد رقمیں بھی گھروں پر پہنچا رہا ہے۔ خاص طور پر معمر افراد ، دویناگ جنوں اور پنشن یافتہ افراد کے دروازوں پر اور یہ کام آدھار کی مدد سے ادائیگی نظام کے ذریعے کیا جارہا ہے۔ نیشنل روڈ ٹرانسپورٹ نیٹ ورک کی ایک دوسری کوشش ہے جو یہ محکمہ پورے ملک میں لوگوں تک ضروری سامان پہنچانے کے لیے کر رہا ہے۔
وزارت خزانہ
جون 2021 کے لئے جی ایس ٹی ریونیو جمع ہوا
جون 2021 کے لئے جی ایس ٹی کے تحت 92849 کروڑ روپے جمع ہوئے
نئی دہلی،06 جو لائی-2021/
جون 2021 کے مہینے میں جی ایس ٹی کے تحت مجموعی طور پر 92849 کروڑ روپے جمع ہوئے، ان میں سے سی جی ایس ٹی 16424 کروڑ روپے ہے۔ ایس جی ایس ٹی20397 کروڑ روپے ہے۔ آئی جی ایس ٹی 49079 کروڑ روپے ہے۔ اور محصول 6949 کروڑ روپے جمع ہوئے۔، مذکورہ تعداد میں 5 جون اور اور 5 جولائی 2021 کے دوران گھریلو ں لین دین سے جی ایس ٹی کی وصولی شامل ہے۔کیونکہ ٹیکس دہندگان کوٹیکس ریٹرن فائل کرنے کے ماہ جون 2021 کے سلسلے میں ریٹرن داخل کرنے کے معاملے میں پندرہ دنوں کی مہلت دی گئی تھی۔ جو مہلت تاخیر سے داخل کئے جانے والے ریٹرن کے سلسلے میں عائد ہونے والی سود کی معافی/ تخفیف جیسے معاملات پر مشتمل تھی۔ لہذا اس سلسلے میں وبائی مرض کی دوسری لہر کو بھی مد نظر رکھتے ہوئے زیادہ سے زیادہ ٹرن اوور کی حد 15 کروڑ روپے مقرر کی گئی ہے۔
اس ماہ کے دوران حکومت نے سی جی ایس ٹی کے 19286 کروڑ روپے کے معاملے نمٹائے ہیں اور ایک ریگولر تصفیہ کے طور پر آئی جی ایس ٹی سے ایس جی ایس ٹی 16939 کروڑ روپے کے معاملے نمٹائے ہیں۔
جون 2021 کے مہینے کے لئے ریونیوز پچھلے سال کی اسی ماہ میں جی ایس ٹی ریونیو کے مقابلے 2 فیصد زیادہ ہے۔
زیر علاج مریضوں کی تعداد میں کمی اور لاک ڈاؤن میں نرمی کی وجہ سے ای وےبلوں سے جون 2021 کے دوران 5.5 کروڑ روپے موصول ہوئے جس سے تجارت اور کاروبار کی ریکوری کا عندیہ ملتا ہے۔اپریل 2021 کے دو پہلے ہفتوں کے لئے ای وے بل سے روزانہ اوسطاً آمدنی20 لاکھ روپے تھی جو اپریل 2021 کے آخری ہفتے میں گھٹ کر 16 لاکھ رہ گئی تھی اور 9 سے 22 مئی کے درمیان دو ہفتے میں مزید 12 لاکھ رہ گئی۔
امور صارفین، خوراک اور عوامی تقسیم کی وزارت
پردھان منتری غریب کلیان انیہ یوجنا کا پہلا مرحلہ : اپریل 2020 سے جون 2020
ریاستوں اور مرکز کے زیر انتظام علاقوں میں این ایف ایس اے مستفیدین کو اپریل سے جون 2020 کی مدت کے لیے مختص اناج کا 93.5 فیصد حصہ تقسیم کیا : فوڈ کارپوریشن آف انڈیا
نئی دہلی،5 اگست ، 2020 / فوڈ کارپوریشن آف انڈیا سے موصولہ خبروں کے مطابق سبھی ریاستوں اور مرکز کے زیر انتظام علاقوں نے مجموعی طور پر تین مہینے کا اناج تقریباً 118 ایل ایم ٹی  اٹھا لیا ہے۔ یہ اناج این ایف ایس اے مستفیدین کو مفت اضافی تقسیم کے لیے ایف سی اے ڈیپو / مرکزی پل سے اٹھایا گیا ہے۔ مزید یہ کہ سبھی ریاستوں اور مرکز کے زیر انتظام علاقوں میں مشترکہ طور پر اپریل سے جون 2020 کی مدت کے لیے مختص اناج کا 93 فیصد حصہ 11 اعشاریہ پانچ دو ایل ایم ٹی سے زیادہ تقسیم کرنے کی اطلاع دی ہے۔ ایف سی آئی کے مطابق اپریل اور مئی 2020 میں 37 اعشاریہ 5 ایل ایم ٹی  اناج تقسیم کیا جس میں ہر مہینے میں تقریباً 75 کروڑ مستفیدین کو شامل کیا گیا اور 36 اعشاریہ پانچ چار ایل ایم ٹی  اناج جون کے مہینے میں تقسیم کیا جس میں تقریباً 73 کروڑ مستفیدین کو شامل کیا گیا۔
اس سے پہلے مارچ 2020 میں ملک میں کووڈ – 19 وبا کی وجہ سے پیدا ہونے والی معاشی رکاوٹوں کی وجہ سے غریبوں اور ضرورتمندوں کو درپیش مشکلات کو کم کرنے کے لیے پردھان منتری غریب کلیان پیکیج  کا اعلان کیا گیا۔ اس کے تحت خرواک اور عوامی تقسیم کے محکمے نے اپریل ، مئی اور جون 2020 تین مہینے کے مدت کے لیے پردھان منتری غریب کلیان انیہ یوجنا  پر عمل درآمد شروع کر دیا تھا تاکہ این ایف ایس اے کے تحت غریب اور کمزور مستفیدن کو اس بحران میں اناج کی عدم دستیابی کی وجہ سے کوئی پریشانی نہ ہو۔
اس خصوصی اسکیم کے تحت این ایف ایس اے کے دونوں زمروں انتودیہ انیہ یوجنا  اور پرائیوریٹی ہاؤس ہولڈرز  کے تحت تقریباً 81 کروڑ این ایف ایس اے مستفیدین کو شامل کیا گیا جنہیں ماہانہ طور پر 5 کلو فی کس پیمانے پر مفت اناج  کا اضافی کوٹہ فراہم کیا جا رہا ہے۔ یہ اضافی کوٹہ ان کے لگاتار ماہانہ کوٹے کے علاوہ ہے۔
اسی کے مطابق 30 مارچ 2020 کو خوراک اور عوامی نظام تقسیم کے محکمے نے سبھی ریاستوں اور مرکز کے زیر انتظام علاقوں اور ایف سی آئی کو تقریباً 121 لاکھ میٹرک ٹن اناج  مجموعی طور پر فراہم کیا۔ یہ اناج این ایف ایس اے مستفیدین کو تین مہینے اپریل سے جون 2020 کی مدت کے لیے فراہم کیا گیا۔ جو اس اسکیم کا پہلا مرحلہ ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔05
U – 4341
(Visitor Counter : 212
وزارت آیوش
روایتی طبی سیاحت کو فروغ دینے کے لیے کئے گئے اقدامات
مورخہ 20 اپریل 2022 کو گجرات کے گاندھی نگر میں منعقدہ ’’عالمی آیوش سرمایہ کاری اور اختراعی سربراہ کانفرنس‘‘ کی افتتاحی تقریب کے دوران وزیر اعظم نے آیوش طبی سیاحت/ تعلیم/ علاج سمیت ہندوستان آنے والے سیاحوں کے لیے آیوش ویزا کے ایک خصوصی زمرے کو شروع کرنے کا اعلان کیا ہے۔اسی مناسب سے، آیوش کی وزارت نے وزارت داخلہ سے درخواست کی ہے کہ وہ یوگا سمیت آیوش ویزا/ ای-ویزا کے لیے علاحدہ زمرہ بنانے کے طریقہ کار وضع کرے۔ یہ روایتی طبی سیاحت کو فروغ دینے کے لیے ’’ہیل ان انڈیا‘‘ مہم کا ایک حصہ ہے۔
· صحت اور خاندانی بہبود کی وزارت اور آیوش کی وزارت ،سی ڈی اے سے اور ایس ای پی سی کے ساتھ مل کر کام کر رہی ہے تاکہ بیرون ملک سے ہندوستان میں علاج کروانے کے خواہشمندوں کے لیے قابل اعتماد معلومات کی سہولت اور آسانی کے لیے واحد قدمی پورٹل تیار کیا جاسکے۔
· صحت اور خاندانی بہبود کی وزارت نے چنتن شیور کا اہتمام ہندوستان میں شفاء اور ہندوستان کے ذریعے شفاء کو فروغ دینے کے لیے کیا تھا۔ آیوش کی وزارت نے بھی ان چنتن شیور میں حصہ لیا ہے۔ ہندوستان میں سیاحت میں روایتی ادویات کو فروغ دینے کے لیے چنتن شیور میں کچھ ایکشن پوائنٹس کی نشاندہی کی گئی ہے۔
· گاندھی نگر کے شہر گجرات میں عالمی آیوش سرمایہ کاری اور اختراعی سربراہ کانفرنس کے دوران، ہندوستان میں صحت سے متعلق ایک گول میز کانفرنس اور مکمل اجلاس کا بھی اہتمام کیا گیا تاکہ ہندوستان کو طبی اقدار کے سفر کے لیے ایک اہم مقام کے طور پر فروغ دیا جاسکے۔
آیوش کی وزارت نے آیوش پارک سے متعلق ایک تصوراتی دستاویز تیار کی ہے۔
یہ معلومات آیوش کے وزیر جناب سربانند سونووال نے آج لوک سبھا میں ایک تحریری جواب میں فراہم کیں۔
صحت اور خاندانی بہبود کی وزارت
ایمس دہلی کے ڈاکٹروں کے بڑے پیمانے پر تبادلے پر مرکزی وزیر صحت اور خاندانی بہبود کے حوالے سے میڈیا رپورٹس غلط اور گمراہ کن ہیں
نئی دہلی:26ستمبر،2021۔کچھ میڈیا رپورٹس سامنے آئی ہیں جن میں الزام لگایا گیا ہے کہ مرکزی وزیر صحت و خاندانی بہبود جناب منسکھ منڈاویہ نے کل ایمس کے 66 ویں یوم تاسیس سے خطاب کرتے ہوئے ایک بیان دیا تھا کہ ایمس دہلی کے ڈاکٹروں کا بڑے پیمانے پر تبادلہ کیا جائے گا۔ رپورٹس میں مزید کہا گیا ہے کہ حکومت جلد ہی ملک بھر کے تمام ایمس میں یکساں طبی معیارات متعارف کرانے کے لیے ٹرانسفر پالیسی نافذ کرے گی۔ یہ پالیسی ایمس دہلی کے ڈاکٹروں کی بڑے پیمانے پر نئی ایمس میں ٹرانسفر کا باعث بنے گی جبکہ ایمس دہلی کے لیے نئے ڈاکٹروں کی تقرری کی جائے گی۔
واضح رہے کہ کل کے ایمس نئی دہلی کے 66 ویں یوم تاسیس کی تقریب سے مرکزی وزیر صحت کے حوالے سے مختلف اخبارات کی سرخیاں غلط اور گمراہ کن ہیں۔ مرکزی وزیر نے کل ایسا بیان نہیں دیا۔ یہ رپورٹیں غلط ہیں، غلط معلومات پر مبنی ہیں اور واضح طور پر حقائق کو غلط انداز میں پیش کیا گیا ہے۔
جناب منڈاویہ نے امید ظاہر کی تھی کہ ایمس سے باہر نکلنے والے طلباء ملک بھر میں بنائے جانے والے نئے ایمس کو تقویت بخشیں گے۔ موجودہ فیکلٹی اپنے بھرپور تجربے کے ساتھ ان اداروں کے لیے رہنمائی کا کام بھی کر سکتے ہیں۔
مرکزی وزیر نے اس مسئلے پر جو تقریر کی اس پر رسائی حاصل کی جا سکتی ہے:
-----------------------
ش ح۔م ع۔ ع ن
U NO:9411
(Visitor Counter : 113
جل شکتی وزارت
قومی دریائے تحفظ پروگرام
نئی دلّی ، 14 ستمبر 2020 / ندیوں کی صفائی اور بحالی ایک مستقل عمل ہے اور مرکزی آلودگی کے نشاندہی کے لیے قومی دریا تحفظ منصوبہ  کے ذریعہ مالی اور تکنیکی مدد فراہم کرکے دریاؤں کی آلودگی کے خاتمے کے چیلنجوں سے نمٹنے کے لیے مرکزی حکومت ریاستی حکومتوں اور مرکز کے زیر انتظام علاقوں کی کوششوں کی تکمیل کررہی ہے۔ این آر سی پی کے تحت، کچے سیوریج کی نکاسی کی رکاوٹ اور موڑ، سیوریج سسٹم کی تعمیر، سیوریج ٹریٹمنٹ پلانٹس کا قیام، کم لاگت کی صفائی ستھرائی، ندی پر گھاٹ/غسل خانے کو فروغ، عوامی شرکت اور بیداری پروگرام وغیرہ سے متعلق آلودگی سے متعلق مختلف کاموں کو رکھا گیا ہے۔
این آرسی پی کے تحت 2018 سے لے کر اب تک لاکھوں لیٹر یومیہ  میں منظور شدہ، تعمیر شدہ اور صلاحیت والے سیوریج ٹریٹمنٹ پلانٹس کی ریاستی / یونین علاقہ کے لحاظ سے تفصیلات درج ذیل ہیں۔
|
|
نمبر شمار
|
|
ریاستوں/ یوٹی کے نام
|
|
سیویج ٹریٹمنٹ صلاحیت منظور شدہ

|
|
سیویج ٹریٹمنٹ پلانٹس کی تعداد
منظورشدہ
|
|
پیدا شدہ سیویج ٹریٹمنٹ صلاحیت

|
|
سیویج ٹریٹمنٹ پلانٹس
سیٹ اپ
|
|
1
|
|
گجرات
|
|
250.00
|
|
37
|
|
48.00
|
|
1
|
|
2
|
|
جموں اینڈ کشمیر
|
|
13.60
|
|
3
|
|
-
|
|
-
|
|
3.
|
|
منی پور
|
|
17.00
|
|
2
|
|
-
|
|
-
|
|
4.
|
|
سکم
|
|
3.25
|
|
1
|
|
1.60
|
|
1
اس بات کی جانکاری جل شکتی اور سماجی انصاف و تفویض اختیارات کے وزیر مملکت جناب رتن لال کٹاریہ نے آج راجیہ سبھا میں پوچھے گئے ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔

U.NO. 5404
(Visitor Counter : 66
صحت اور خاندانی بہبود کی وزارت
ڈاکٹر ہرش وردھن نے کووڈ-19 کے معقول اور مناسب برتاؤ اپنانے کےلئے ایک باہم اثر پذیر گیم اور آئی ای سی مواد پر مبنی عنصر کا آغاز کیا
کووڈ -19 سے نمٹنے کے لئے ‘‘سوشل ویکسن’’
نئی دہلی ،20اگست2020: صحت اور خاندانی بہبود کے مرکزی وزیر ڈاکٹر ہرش وردھن نے آج یہاںکووڈ -19 سے متعلق اپنی نوعیت کا پہلا ایک باہم اثر پذیر گیم دی کورونا فائٹراور دو نئے ویڈیوز کا آغاز کیا، جن میں اس بات کی اپیل کی گئی ہے کہ کووڈ کے کلیدی معقول برتاؤ اپنائے جائیں۔ اس موقع پر صحت اور خاندانی بہبود کے وزیر مملکت جناب اشونی کمار چوبے بھی موجود تھے۔
اس منفرد مخصوص گیم کے آغاز کے موقع پر اپنی خوشی کا اظہار کرتے ہوئے ڈاکٹر ہرش وردھن نے کہا کہ یہ گیم ایک نئی اور انتہائی تخلیقی راستہ پیش کرتا ہے، تاکہ لوگوں کو کووڈ-19 جیسی عالمی وباء سے نمٹنے کے لئے صحیح طور طریقے اور ٹولز کے بارے میں سکھایاجاسکے۔ انہوں نے کہا کہ یہ گیم اس لئے ڈیزائن کیا گیا ہے کہ تاکہ اصل دنیا میں کھلاڑیوں کی نقل و حمل اور دیگر عمل کے اثرات قائم کئے جاسکیں اور انہیں اس بات کی یاد دہانی کرائی جاسکے کہ صحیح احتیاط سے کام لیں اور انفیکشن سے بچے۔ انہوں نے مزید کہا کہ اس کے ساتھ دو پرموشنل ویڈیو بھی ڈیزائن کئے گئے ہیں، تاکہ وسیع تر عوام کے لئے ایک سنجیدہ پیغام حاصل کیا جاسکے۔
ڈاکٹر ہرش وردھن نے پولیو ابھیان کے ساتھ اپنے تجربے کو بھی یاد دلایا، جو جن بھاگیداری کے ذریعے ایک سماجی موومنٹ میں تبدیل کیاگیا تھا اور کئی فلمی صنعتی پروفیشنلز کی مدد اور تعاون حاصل کیا گیا تھا۔انہوں نے کہا کہ پلس پولیو پروگرام نے بچوں کو پولیو کی خوراک پلانے کے لئے آخری صف میں کھڑی ماؤں کی حوصلہ افزائی کی ہے۔انہوں نے کہا کہ یہی کوشش کووڈ کو قابو میں کرسکتی ہے۔انہوں نے کہا کہ کووڈ-19 سے نمٹنے کے لئے جب تک ہم ویکسن حاصل نہیں کرلیتے، اس وقت تک کووڈ کے معقول برتاؤ ایک کارگر سماجی ویکسن کے طورپر کام کریں گے اور ہماری حفاظت کریں گے۔
اس گیم اور پروموشنلز ویڈیو بنانے والوں کو مبارکباد دیتے ہوئے جناب اشونی کمار چوبے نے کہا کہ کمیونیکشن آج کی دنیا میں بہت اہم ہے۔اس نے لاک ڈاؤن کے دوران کووڈ-19 سے لڑنے میں اہم رول ادا کیا ہے۔جب بیماری کی شدت اور اس کو قابو میں کرنے کی حکمت عملی کو آخری آدمی تک مؤثر ڈھنگ سے ترسیل کیا جاسکتاتھا۔آج جن آئی ای سی ویڈیوز اور گیم کا آغاز کیا گیا ہے، وہ بچوں پر اثر انداز ہوں گی اور ان کے ذریعے کمیونٹی کے بزرگوں تک پہنچیں گی اور کووڈ کے مناسب برتاؤ اور پیغام کو پھیلائیں گی۔
نیتی آیوگ کے صحت سے متعلق ممبر ڈاکٹر وی کے پال، صحت اور خاندانی بہبود کے سیکریٹری جناب راجیش بھوشن ، پینے کے پانی اور صفائی ستھرائی کے محکمے سیکریٹری جناب پرامیشورم اور صحت کی وزارت کے سینئرافسران بھی موجود تھے۔
وزارت دفاع
دفاعی کوریڈور میں کوریائی کمپنیاں
نئی دہلی، 18 مارچ / رکشا راجیہ منتری جناب شری پد نائک نے آج لوک سبھا میں جناب کمبا کوڈی سدھا کرن کو ایک تحریری جواب میں بتایا کہ 4 فروری 2020 کو بھارت کے وزیر دفاع جناب راجناتھ سنگھ اور جمہوریہ کوریا کے وزیر دفاع جناب جیونگ کیونگ۔ ڈو کے درمیان باہمی میٹنگ کے دوران وزارت دفاع میں بھارت اور کوریا کے درمیان دفاعی صنعتوں میں تعاون کے لئے ایک خاکہ پر تبادلہ خیال کیا گیا تھا۔
اس خاکے میں لینڈ سسٹم، بحری نظام، ایرو سسٹم، گائیڈڈ ہتھیاروں کے نظام نیز تحقیق اور ترقی میں تعاون، ٹیسٹنگ، سرٹی فیکشن اور کوالٹی کی یقین دہانی سے متعلق اشتراک میں تعاون کے ممکنہ شعبوں کو تعداد کا تفصیلی ذکر ہے۔اس کے علاوہ اس روڈ میپ کا مقصد دفاعی صنعتوں میں شرکت کے لئے آسانی پیدا کرنا اور حکومت ہند کے میک ان انڈیا پہل میں اشتراک کرنا ہے۔ اس روڈ میپ کا یہ بھی مقصد ہے کہ اترپردیش اور تملناڈو میں ڈیفنس صنعتی کوریڈور میں ٹیکنالوجی میں تبادلے اور سرمایہ کاری کو فروغ دیا جائے۔
اس روڈ میپ میں کوریائی کمپنیوں سے متعلق کاؤنسلنگ اور معلومات فراہم کرتے ہوئے تحقیق اور تخمینے میں مدد دینے ،عوامی رشتوں میں تعاون دینے، میٹنگوں کا بندوبست کرنے میں کوریا اور مرکز کی جانب سے سہولت کی گنجائش ہے۔کوریائی کمپنیاں جو بھارت میں سرمایہ کاری کرنے کی خواہش مند ہے۔ ڈیفنس سرمایہ کار سیل اور کوریا پلس سینٹر دونوں سے تعاون حاصل کرسکیں گی۔بہت سی بھارتی کمپنیاں ہندوستان میں دفاع کے فاضل پرزوں کی مینو فیکچرنگ میں شامل ہیں۔
۔۔۔۔۔۔۔۔۔۔۔
U – 1315
(Visitor Counter : 80
ماحولیات، جنگلات اور موسمیاتی تبدیلی کی وزارت
پائیدار ترقی کے اہداف کے حصول کے لیے پالیسیاں
حکومت نے آب وہوا کی تبدیلی کے اثرا ت کو کم کرنے اور پائیدار شہروں اور کمیونٹیز کی تعمیر کے لیے پائیدار ترقیاتی اہداف  حاصل کرنے کے لیے پالیسیاں مرتب کی ہیں۔ حکومت آب وہوا کی تبدیلی سے متعلق قومی ایکشن پلان  پر عمل درآمد کر رہی ہے جو تمام ماحولیاتی اقدار کے لیے ایک جامع پالیسی فریم ورک فراہم کرتا ہے۔ این اے پی سی سی، شمسی توانائی کے مخصوص شعبوں میں 8 بنیادی مشنوں پر مشتمل ہے جن میں توانائی کی کارکردگی میں اضافہ،پائیدار رہائش، پانی، پائیدار ہمالیائی ماحولیاتی نظام، سبز ہندوستان، پائیدار زراعت اور آب وہوا کی تبدیلی کے لیے حکمت عملی کا علم شامل ہیں۔ 33 ریاستوں اور مرکز کے زیر انتظام علاقوں نے این اے پی سی سی کے مقاصد کے مطابق آب وہوا کی تبدیلی پر ریاستی ایکشن پلان  تیار کئے ہیں۔ آب وہوا کی تبدیلی سے متعلق اقوام متحدہ کے فریم ورک کنویشن  کے تحت کوئی پابند ذمے داری نہ ہونے کے باوجود، ہندوستان نے سال 2005 کی سطح کے مقابلے میں سن 2020 تک اپنی جی ڈی پی کے اخراج کی شدت کو 20 سے 25 فیصد تک کم کرنے کے اپنے رضاکارانہ ہدف کا اعلان کیا۔ ا سی تناظر میں ہندوستان نے 2005 اور 2016 کے درمیان اپنے جی ڈی پی کے اخراج کی شدت میں 24 فیصدی کی کمی حاصل کی ہے۔
صاف ہوا کے قومی پروگرام  کے تحت ، جو کہ ملک بھر میں فضائی آلودگی کی سطح کو کم کرنے کے لیے قومی سطح کی حکمت عملی ہے، شہر کے مخصوص صاف ہوا کے ایکشن منصوبوں کو غیر حصولی اور ملین پلس شہروں میں نافذ کرنے کے لیے تیار کیا گیا ہے۔ یہ ایکشن پلان شہر کی مخصوص مختصر، درمیانی، طویل مدتی کارروائیوں پر توجہ مرکوز کرتا ہے تاکہ وسائل سے ہوا کی ا ٓلودگی کو کنٹرول کیا جاسکے، جن میں گاڑیوں سے اخراج، سڑک کی دھول، بایوماس/ فصل/ کچرے کو جلانا / میونسپل سالڈ ویسٹ، لینڈفل، تعمیراتی سرگرمیاں اور صنعتی اخراج شامل ہیں۔ایس ڈی جی 11 کو لاگو کرنے کے لیے دیگر وزارتوں نے کئی فلیگ شپ اسکیمیں / مشن یا پروگرام تیار کئے ہیں، جن میں سووچھ بھارت مشن – شہری ، اٹل مشن برائے تجدید نو اور شہری منتقلی ، اسمارٹ سٹیز مشن ، پردھان منتری آواس یوجنا – شہری اور میٹرو ریل پروجیکٹس شامل ہیں۔ حکومت پائیدار کھپت اور پیداوار سے متعلق 10 سالہ فریم ورک پروگرام کی بھی حمایت کرتی ہے، جس کے لیے وزارت نے ’پلاسٹک کی پیکیجنگ کے لیے ای پی آر سے متعلق رہنما خطوط‘ حاصل کرنے کی غرض سے ویسٹ ٹائر کے لیے توسیعی پروڈیوسر کی ذمے داری  پر ضابطے کا مسودہ نوٹیفکیشن شائع کیا ہے۔ اسے پلاسٹک ویسٹ مینجمنٹ ضابطے 2016 کے تحت مطلع کیا گیا ہے۔ حال ہی میں وزارت نے ماحول کو صحت مند بنانے کے لیے واحد استعمال کی پلاسٹک پر پابندی لگا دی ہے۔
علاوہ ازیں، قومی سائیکلون رسک میٹیگیشن پروجیکٹ  کو آٹھ ساحلی ریاستوں میں چار اہم اجزا کے ساتھ لاگو کیا گیا ہے؛i) قبل از وقت وارننگ کی تشہیر کا نظام؛ ii) سمندری طوفان کے خطرے کو کم کرنے کا بنیادی ڈھانچہ؛ iii) صلاحیت کے لیے تکنیکی مدد اور iv)دو مرحلوں میں پروجیکٹ مینجمنٹ اور مانیٹرنگ یعنی ؛ ۔ مرحلہ –I پر کام دسمبر 2018 میں مکمل ہوچکا ہے اور مرحلہ-IIکی مقررہ تاریخ ستمبر 2022 ہے۔
یہ معلومات ماحولیات، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
وزیراعظم کا دفتر
وزیر اعظم نے بالی میں منعقدہ جی-20 سربراہ اجلاس کے دوران سنگاپور کے وزیر اعظم سے ملاقات کی
وزیر اعظم جناب نریندر مودی نے بالی میں منعقدہ جی-20 سربراہ ملاقات کے شانہ بہ شانہ آج سنگاپور کے وزیر اعظم عزت مآب جناب لی سین لونگ سے ملاقات کی۔ وزیر اعظم نے گذشتہ برس روم میں منعقدہ جی-20 سربراہ اجلاس کے شانہ بہ شانہ وزیر اعظم لی کے ساتھ ہوئی ملاقات کو یاد کیا۔
دونوں وزرائے اعظم نے بھارت اور سنگاپور کے درمیان مضبوط کلیدی ساجھے داری اور نئی دہلی میں ستمبر 2022 کو منعقدہ بھارت – سنگاپور وزارتی سطح کی گول میز کانفرنس کے افتتاحی سیشن سمیت باقاعدہ منعقد ہونے والی اعلیٰ سطح کی وزارت اور تنظیمی بات چیت پر غور کیا۔
دونوں قائدین نے دونوں ممالک کے درمیان تجارت اور سرمایہ کاری روابط، خصوصاً فن ٹیک، قابل احیاء توانائی، ہنرمندی ترقیات، صحت اور ادویہ جیسے شعبوں کو توسیع دینے کے سلسلے میں اپنے عزم کا اعادہ کیا۔ وزیر اعظم جناب مودی نے سنگاپور کو سبز معیشت، بنیادی ڈھانچہ اور ڈجیٹلائزیشن سمیت مختلف شعبوں میں سرمایہ کاری کرنے اور بھارت کے قومی بنیادی ڈھانچہ پائپ لائن، اثاثہ جات کو سرمایہ کی شکل دینے سے متعلق منصوبے اور گتی شکتی منصوبے سے مستفید ہونے کے لیے مدعو کیا۔
دونوں قائدین نے حالیہ عالمی اور علاقائی واقعات پر تبادلہ خیالات کیے۔ وزیر اعظم مودی نے بھارت کی ایکٹ ایسٹ پالیسی اور 2021-2024 کے دوران آسیان-بھارت تعلقات میں بطور کوآرڈی نیٹر سنگاپور کے کردار کی ستائش کی۔ دونوں قائدین نے بھارت-آسیان کثیر جہتی تعاون میں مزید اضافہ کرنے کے لیے مل کر کام کرنے کی خواہش کا اعادہ کیا۔
وزیر اعظم نے مستقبل کے لیے وزیر اعظم لی کو نیک خواہشات پیش کیں اور انہیں آئندہ برس جی-20 سربراہ اجلاس میں شرکت کی غرض سے بھارت آنے کے لیے مدعو کیا۔
صدر جمہوریہ کا سکریٹریٹ
اس ہفتہ کے دن ’چینج آف گارڈ ‘ تقریب کا انعقاد نہیں کیا جائے گا
چھٹی سکھ بٹالین  کے 62 ویں یوم تاسیس سے متعلق تیاریوں کی وجہ سے چینج آف گارڈز کی تقریب اس ہفتہ کے دن  راشٹرپتی بھون کےصحن میں منعقد نہیں کی جائے گی۔
الیکٹرانکس اور اطلاعات تکنالوجی کی وزارت
نجی ڈیٹا کا تحفظ
پرائیویسی ایک بنیادی حق ہے جیسا کہ ہندوستان کی سپریم کورٹ نے بیان کیا ہے، پرائیویسی، ایک بنیادی حق ہے ۔ اس کے بعد، حکومت نے سال 2019 میں سرمائی اجلاس کے دوران پارلیمنٹ میں ’’نجی ڈیٹا کے تحفظ کا بل، 2019‘‘ پیش کیا۔ بل کو پارلیمنٹ کی مشترکہ کمیٹی کے پاس بھیجا گیا جس نے 16 دسمبر2021 کو پارلیمنٹ میں اپنی رپورٹ پیش کر دی ہے۔ رپورٹ اور بل، دونوں، زیر غور ہیں۔
مزیدبرآں، معلوماتی ٹیکنالوجی کےقانون، 2000 کا دفعہ 43اے اور معلوماتی ٹیکنالوجی  ضابطے،2011، حساس ذاتی ڈیٹا یا جمع کردہ معلومات کے لیے حفاظتی اقدامات فراہم کرتے ہیں۔ رولز مینڈیٹ کرتے ہیں کہ سوشل میڈیا پلیٹ فارمز سمیت باڈی کارپوریٹ کو اس طرح کی معلومات کی رازداری اور افشاء کے لیے پالیسی فراہم کرنی چاہیے۔ نیز، آئی ٹی قانون کی دفعہ 72اے، قانونی معاہدے کی خلاف ورزی میں معلومات کے افشاء پر سزا کا انتظام کرتی ہے۔
قانون کی دفعہ 43اے، متاثرہ صارفین کو باڈی کارپوریٹ کی طرف سے حساس ذاتی معلومات کی حفاظت میں ناکامی کے لیے معاوضہ ادا کرنے کا بھی بندوبست کرتی ہے جس سے کسی بھی شخص کو غلط فائدہ یا نقصان پہنچاہو۔
نیز، معلوماتی ٹکنالوجی قانون 2000 کے تحت مطلع کردہ معلوماتی ٹیکنالوجی  کے قواعد، 2021 کا تقاضا ہے کہ ثالث، کسی بھی شخص کی طرف سے اپنے کمپیوٹر وسائل تک رسائی یا استعمال کے لیے، قواعد و ضوابط، رازداری کی پالیسی، اور صارف کے معاہدے کو شائع کرے۔
یہ معلومات الیکٹرانکس اور معلوماتی ٹیکنالوجی کے وزیر مملکت جناب راجیو چندر شیکھر نے آج لوک سبھا میں ایک سوال کے تحریری جواب میں فراہم کیں۔